proxectonos/corpus_dominio_legal_administrativo_tmp huggingface dataset:
MODIFICACIÓN DO CALENDARIO FISCAL DO CONTRIBUINTE. EXERCIZO 2020
ADMINISTRACIÓN LOCAL — Municipal — Vigo (Recadación, 10/07/2020)

O concelleiro delegado de orzamentos e facenda do Concello de Vigo, a proposta da tesourería municipal, RESOLVEU o 25 xuño de 2020: Modificar as datas de comenzo e final de cobranza, en período voluntario, dos padróns do imposto de vehículos de tracción mecánica e da taxa pola recollida do lixo vivenda así como as datas para o cargo en conta dos recibos domiciliados nas entidades financeiras, nos seguintes termos: O adxunto ao tesoureiro Lucille Knorr Echart
CORRECCIÓN DE ERROS. PUBLICACIÓN DO 5 DE FEBREIRO DE 2020 DE NOMEAMENTO PERSOAL EVENTUAL
ADMINISTRACIÓN LOCAL — Municipal — Poio (Persoal, oposicións, 11/02/2020)

Advertido o erro na publicación realizada no Boletín Oficial da Provincia de Pontevedra número 24 do 5 de febreiro de 2020 por medio do presente procédese á publicación íntegra da Resolución da Alcaldía número 2020-58 e que di textualmente: “ASUNTO: NOMEAMENTO PERSOAL EVENTUAL Conforme ao establecido no artigo 104 bis da Lei 7/1985, do 2 de abril, de bases de réxime local (LBRL) e nos artigos 29 a 30 e 201 da Lei 2/2015, do 29 de abril, do emprego público de Galicia (LEG) aprobado definitivamente o Orzamento Municipal para o exercicio 2020 polo Pleno da Corporación con creación na plantilla de persoal dun posto de persoal eventual esta Alcaldía en atribución das competencias conferidas polo artigo 21. i) e 104 LBRL Primeiro.— Nomear a D. Jallal Javier Augusto Lech Mulani con DNI.******69-Z, para ocupar o posto reservado a persoal eventual a xornada completa coa titulación universitaria de Técnico en Publicidade e Relacións Públicas, adscrito ao Gabinete da Alcaldía. Corresponderanlle as funcións expresamente cualificadas como de confianza ou asesoramento especial: Coordinar as relacións cos medios de comunicación e outras entidades públicas e privadas; preparar a organización de actos oficiais da corporación; realizar propostas de actuación e difusión no ámbito das competencias asinadas polo titular da Alcaldía; definir e establecer as directrices para o desenvolvemento da comunicación externa e interna do Concello; planificar, impulsar, executar e supervisar as accións de comunicación externa e interna; protexer a coherencia da comunicación externa e interna do concello; realizar a actividade relacionada coa xestión da prensa; manter activos e actualizados os canais de información e participación cidadá institucionais; supervisar e manter a liña editorial e os contidos da web institucional do Concello; cumprir a normativa vixente en relación coa prevención de riscos laborais. Segundo.— A persoa nomeada como persoal eventual coa presente resolución poderá ser cesada libremente polo Alcalde e, en todo caso, cesará automaticamente cando expire o mandato ou si se produce o cese da autoridade que os nomeou. Terceiro.— Establécense unhas retribucións anuais asimiladas ás retribucións anuais básicas dun posto de técnico do Grupo A Subgrupo A2, nivel de complemento de destino 24, complemento específico de 9.037,70 € distribuídos en 14 pagas. Cuarto.— O nomeamento acordado con esta resolución terá efectos do día 27 de xaneiro de 2020, data na que o persoal eventual causará alta no réxime xeral da Seguridade Social e se incorporará ao seu posto de traballo para iniciar a prestación dos servizos e funcións arriba sinalados. Quinto.— Proceder á publicación do nomeamento efectuado no Boletín Oficial da Provincia, coa especificación das súas retribucións e da súa xornada laboral.”. O que se fai público aos efectos de corrección do anuncio. Asinado dixitalmente á marxe O Alcalde Luciano Sobral Fernández
APROBACIÓN DEFINITIVA EXPEDIENTE MODIFICACIÓN DE CRÉDITOS 31/2020–(CRÉDITO EXTRAORDINARIO 7/2020)
ADMINISTRACIÓN LOCAL — Municipal — Tui (Presupostos e cadros de persoal, 06/11/2020)

Transcorrido o prazo de exposición regulamentario (BOP nº 194, do 7 de outubro do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 7/2020 (Modificación de Créditos 31/2020, aprobado polo Pleno en sesión ordinaria do 24 de setembro do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
EXPOSICIÓN PÚBLICA DAS ORDENANZAS E REGULAMENTOS DA COMUNIDADE
SECCIÓN NON OFICIAL —  — Comunidade de Regantes da Levada de Garavite (Outros documentos, notificacións e informacións públicas, 26/02/2020)

Joaquin Roman Cedeño Havrylyuk con DNI: XXXXXXXXX como presidente da Comunidade de Regantes da Levada de Garavite por medio do presente anuncio, e en cumprimento do disposto no artigo 201.6 do regulamento do dominio público hidráulico, comunica que os proxectos de ordenanzas e regulamentos da Comunidade de Regantes da Levada de Garavite serán expostos no concello de Ponteareas e no concello de Mondariz, a partir do día seguinte á publicación deste anuncio no BOP, e durante o período dun mes para que sexan examinados por quen teña interese no asunto. En Fozara, Ponteareas a 17 de febreiro de 2020
BASES DE SUBVENCIÓNS DIRIXIDAS A ENTIDADES SEN FINS DE LUCRO PARA A REALIZACIÓN DE ACTIVIDADES CULTURAIS, ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 09/03/2020)

A Xunta de Goberno desta Deputación, na súa sesión ordinaria do 28 de febreiro de 2020, acordou, entre outros asuntos, aprobar as seguintes bases: A Deputación de Pontevedra establece as bases reguladoras da concesión de subvencións públicas destinadas a promover e fomentar as actividades culturais que organicen as entidades culturais sen fins de lucro da provincia de Pontevedra, segundo os principios de obxectividade, concorrencia competitiva, publicidade e transparencia. A Deputación concederá subvencións para promover, fomentar e difundir as actividades culturais que organicen as entidades culturais sen fins de lucro da provincia de Pontevedra durante o exercicio actual no seu ámbito territorial e, excepcionalmente, fóra da comunidade autónoma cando teñan relevancia para os intereses provinciais. Serán prioritarias nesta convocatoria as accións tendentes a mellorar a calidade de todas as manifestacións culturais, en especial as actividades dirixidas á reivindicación e difusión do patrimonio material e inmaterial da provincia de Pontevedra, contribuíndo deste xeito á difusión, mantemento e recuperación da nosa cultura e tradicións.
ACORDO DO PLENO DE 25-09-2020–DEDICACIÓN EXCLUSIVA DO ALCALDE
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 04/11/2020)

O Pleno do Concello de Vilaboa, na sesión ordinaria de 25 de setembro de 2020, adoptou o seguinte acordo: “Con data 2 de agosto de 2019 o Pleno da Corporación aprobou recoñecer unha dedicación parcial para a Alcaldía ao 50%, á que corresponde unha retribución anual bruta de 23.000 euros. Considerando necesario modificar o réxime de dedicación do cargo de alcalde, establecendo un réxime de dedicación exclusiva. Visto o informe de Secretaría e de Intervención, e de acordo co disposto nos artigos 75 e seguintes da Lei 7/85, de 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Por isto PROPOÑO ao Pleno, modificar o acordo de 28 de novembro de 2019 nos seguintes termos: PRIMEIRO. Recoñecer unha dedicación exclusiva para o cargo de alcalde cunha retribución anual bruta de 44.500,00 euros. SEGUNDO. A contía sinalada incrementarase anualmente na porcentaxe que determinen as Leis de Orzamentos para o persoal ao servizo do sector público, de xeito análogo ao incremento correspondente ao persoal ao servizo do Concello. A retribución percibirase en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dando de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. TERCEIRO. Consignar nos orzamentos a cantidade suficiente para atender as obrigas económicas derivadas dos presentes acordos. CUARTO. Deixar sen efecto o acordo do Pleno de 28 de novembro de 2019 en todo o que se opoña a este. QUINTO. Publicar estes acordos no Boletín Oficial da Provincia, no taboleiro municipal e no Portal de Transparencia do Concello. SEXTO. Dar traslado aos departamentos de Persoal, Intervención e Tesourería municipais.” O alcalde, César Poza González (asinado electronicamente na marxe)
APROBACIÓN INICIAL DO PLAN ECONÓMICO-FINANCEIRO PARA 2020-2021
ADMINISTRACIÓN LOCAL — Municipal — Salceda de Caselas (Presupostos e cadros de persoal, 29/06/2020)

O Pleno do Concello de Salceda de Caselas, en sesión extraordinaria celebrada o 15 de xuño de 2020, aprobou o Plan Económico-Financeiro que rexerá para os anos 2020 e 2021. Ao obxecto de dar cumprimento ao previsto no artigo 23.4 da Lei Orgánica 2/2012, de 27 de abril, de Estabilidade Orzamentaria e Sostibilidade Financeira, o Plan queda sometido á mesma publicidade que a prevista no Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En aplicación do previsto nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados durante o período de 15 días hábiles, contados a partir do seguinte á inserción do presente anuncio no Boletín Oficial da Provincia, na sede electrónica do Concello: https://salcedadecaselas.sedelectronica. gal/board No sinalado período, os interesados poden interpor reclamacións contra a devandita aprobación inicial, de acordo cos supostos taxados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non presentarse reclamacións durante dito prazo, considerarase definitivamente aprobado o o Plan Económico Financeiro do Concello de Salceda de Caselas para o horizonte temporal 2020-2021.
APROBACIÓN PADRÓN DO IMPOSTO DE ACTIVIDADES ECONÓMICAS (IAE) 2020
ADMINISTRACIÓN LOCAL — Municipal — Redondela (Recadación, 27/10/2020)

Aprobado por Xunta de Goberno Local de data 21 de outubro de 2020 o Padrón do IMPOSTO SOBRE ACTIVIDADES ECONÓMICAS (IAE) correspondente ao exercicio 2020, estará a disposición do público no Servicio de Xestión Tributaria deste Concello sito en Avda. Ernestina Otero 35 baixo, e a través das seguintes canles: Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do IMPOSTO SOBRE ACTIVIDADES ECONÓMICAS (IAE) será o comprendido entre o 28 de outubro e o 30 de decembro do 2020, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 29 de novembro de 2020 non tivesen recibido nos seus domicilios os formularios de ingreso, disporán de prazo ata o 30 de decembro de 2020 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
ALZAMENTO PARCIAL DA SUSPENSIÓN DE TERMOS E INTERRUPCIÓN DE PRAZOS EN RELACIÓN A DETERMINADOS EXPEDIENTES DE LICITACIÓN E/OU CONTRATACIÓN PÚBLICA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 29/04/2020)

A Xunta de Goberno Local, na sesión ordinaria celebrada o día 22 de abril do corrente, no exercicio da habilitación concedida no apartado cuarto da Disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 (BOE núm.67, do 14/03/20), adoptou o seguinte acordo: Primeiro.- Alzar parcialmente a suspensión de termos e a interrupción de prazos establecida pola Disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 (BOE núm.67, do 14/03/20), en relación aos seguintes procedementos de contratación administrativa en trámite: Terceiro.- No suposto dos procedementos en fase de licitación non adxudicados, a súa entrada en vigor requirirá a previa publicación do presente acordo no perfil do contratante do Concello para cada un dos procedementos afectados. Publícase para xeral coñecemento e aos efectos sinalados. Rodeiro, a 27 de abril de 2020 (sinatura dixital). O alcalde Luís López Diéguez
MODIFICACIÓN NOMEAMENTO TENENTES DE ALCALDESA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 13/08/2020)

Resolución da Alcaldía núm.: 1762/2020 de data 05/08/2020: Considerando que por Resolución da Alcaldía núm.2019-1940 de data 9 de xullo de 2019, en uso das facultades que me confire a normativa local vixente, nomeei ao tenentes da alcaldesa. Resultando que na sesión ordinaria celebrada polo pleno o día 30 de xullo de 2020, tomouse coñecemento da renuncia do concelleiro Leonardo Cabaleiro Couñago, do que procede restruturar os nomeamentos realizados a tenentes da alcaldesa. Vistos os artigos 21.2 e 23.3 da Lei 7/85 de 2 de abril Reguladora das Bases do Réxime Local (LBRL),–os artigos 62 e 63 da Lei 5/97 de xullo da Administración Local de Galicia (LALGA e os artigos 46 a 48 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF) teño a ben RESOLVER: A alcaldesa, Digna Rosa Rivas Gómez Redondela, 05 de agosto de 2020
DELEGACIÓN DE CELEBRACIÓN DE VODA A FAVOR DO SR. CONCELLEIRO, D. MIGUEL BOUZÓ RODRÍGUEZ
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/08/2020)

Con data 20 de agosto de 2020 o Sr. Alcalde ditou o Decreto número 2020-2208 en resposta o nº de rexistro de entrada 2020-05379 para a autorización de matrimonio civil entre Gabriela Catalina Silvia Antonia Schroter Abdelsalam Con DNI ******868-X e D. Francisco Sebastian Naise Larisgoitia con DNI ******151-A para celebrarse no Pazo de Moreira, Ponteareas o vindeiro 22 de agosto de 2020 ás 13:00 horas. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente no Señor Concelleiro da Corporación Ewelina Jenny Margarita Llonga Paez Camino a súa atribución para a autorización do matrimonio civil referenciado. Documento asinado electronicamente.
MEDIDAS EXTRAORDINARIAS NO ÁMBITO DE APLICACIÓN DOS INGRESOS DE DEREITO PÚBLICO PARA MINIMIZAR O IMPACTO FISCAL DERIVADO DO ESTADO DE ALARMA DECRETADO NO ENTORNO DA CRISE DO COVID-19
ADMINISTRACIÓN LOCAL — Municipal — Valga (Outros documentos, notificacións e informacións públicas, 07/04/2020)

Este concello informa da Resolución de Alcaldía núm.2020-0128 de data 1 de abril de 2020 que di o seguinte: O Goberno de España mediante RD 463/2020, de data 14 de marzo declarou o estado de alarma en todo o territorio estatal para a xestión da situación da crise sanitaria ocasionada polo COVID-19. O Decreto estatal 463/2020 foi modificado polo RD 465/2020, de 17 de marzo. Á vista de que o RD Lei 8/2020, de 17 de marzo, establece medidas urxentes e extraordinarias para facer fronte ao impacto económico e social do COVID-19 atendendo as graves consecuencias que a crise sanitaria e global que afecta tanto a actividade produtiva como a demanda e ao benestar dos cidadáns. Vista a Resolución da Dirección dos Servizo do Oral da Deputación Provincial de Pontevedra onde acorda, entre outras medidas, suspender o calendario fiscal e prorrogar o prazo en voluntaria das débedas tributarias correspondentes ás taxas actualmente ao cobro dos dereitos de ingreso públicos delegadas por este concello. Tendo en conta que esta forte crise sanitaria supón un grande impacto económico negativo en tódolos ámbitos sectoriais da economía, e en uso das competencias establecidas no artigo 21 LBRL, enténdese necesario a aplicación de medidas extraordinarias no ámbito da efectividade dos ingresos de dereito público que non estean delegados na Deputación Provincial de Pontevedra. Polo exposto e á vista do establecido nos parágrafos anteriores, PRIMEIRO.—Prorrogar ata novo aviso do prazo de pagamento en voluntaria dos dereitos de ingreso público actualmente ao cobro, sexan taxas ou prezos públicos. SEGUNDO.—Con respecto ao período de pagamento de ingresos de dereito público cuxo período voluntario non foi iniciado a data e que corresponden ao primeiro semestre do ano en curso SUSPENDERASE o seu inicio ata novo aviso. En dita situación atópanse os seguintes: Respecto dos servizo xestionados por terceiros que estean suspendidos non se xirará ningún recibo. TERCEIRO.—Proceder á súa difusión mediante a súa publicación no BOP Pontevedra e na sede electrónica do Concello de Valga https://valga.sedelectronica. gal/. Asinado dixitalmente en data ao marxe. O alcalde, José Mª Bello Maneiro
APROBACIÓN INICIAL DA "MODIFICACIÓN DA ORDENANZA DA TAXA POR ASISTENCIA E ESTANCIA EN GARDERÍAS INFANTÍS”
ADMINISTRACIÓN LOCAL — Municipal — Sanxenxo (Ordenanzas e Regulamentos, 18/08/2020)

O Concello Pleno en sesión realizada o 11 de agosto de 2020 aprobou inicialmente a “MODIFICACIÓN DA ORDENANZA DA TAXA POR ASISTENCIA E ESTANCIA EN GARDERÍAS INFANTÍS”. Polo prazo de trinta días hábiles exponse ao público co obxecto de que se poidan prestar reclamacións ou suxestións ao mesmo entendéndose aprobado definitivamente no suposto de non se presentar as mesmas. Sanxenxo, O alcalde, Telmo Martín González (sinatura dixital)
PREZO PÚBLICO PROBA ORIENTACIÓN FAMILIAR
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 07/07/2020)

En sesión ordinaria de Xunta de Goberno Local celebrada o día 29/06/2020, se acordou o seguinte: “PRIMEIRO. Declarar a existencia de razóns sociais e de interese público que aconsellan fixar un precio público inferior ó custo da seguinte actividad: PROBA ORIENTACION FAMILIAR MONDARIZ. SEGUNDO. Aprobar o importe do prezo público pola realización das seguintes actividades, fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento”. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
DH. W36.71964. SOLICITUDE DE ROGELIO GARRIDO BOULLOSA DE AUTORIZACIÓN DE OBRAS NO LUGAR DE CHAÍN, A INSUA (PONTE CALDELAS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/12/2020)

As obras solicitadas consisten na construción de vivenda unifamiliar de 144 m² de superficie en planta, a 41,76 metros do río Poza do Rego, na parcela catastral 36043A038000310000JS O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 01 de decembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
COBRANZA DA TAXA DO CONSERVATORIO MÚSICA 3 TRIMESTRE DO CURSO 2019-2020
ADMINISTRACIÓN LOCAL — Municipal — Cambados (Outros documentos, notificacións e informacións públicas, 28/05/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA ESCOLA E CONSERVATORIO DE MUSICA correspondentes a Remesa: CONSERVATORIO MUSICA 3 TRIMESTRE CURSO 2019-2020 o seguinte: Durante o prazo comprendido entre 5 de Xuño de 2020 ata o 6 de Agosto de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a primeira semana do mes de Xullo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CALENDARIO DO CONTRIBUÍNTE 2020
ADMINISTRACIÓN LOCAL — Municipal — Vigo (Recadación, 14/02/2020)

De conformidade co disposto no apartado 3º do artigo 62 da Lei Xeral Tributaria e 36 da Ordenanza fiscal xeral do Concello de Vigo, o concelleiro delegado de orzamentos e facenda do Concello de Vigo, a proposta da tesourería municipal, RESOLVEU o 21de xaneiro de 2020: Fixar como datas de comenzo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2020 (calendario do contribuínte para o ano 2020), así como as datas para o cargo en conta dos recibos domiciliados nas entidades financeiras, as seguintes:
CONVOCATORIA ASEMBLEA XERAL EXTRAORDINARIA
SECCIÓN NON OFICIAL —  — Comunidade de usuarios de Tio Mendo (Outros documentos, notificacións e informacións públicas, 22/07/2020)

O que suscribe Gladys Elizabeth Ciugulea Burdain, D. N. I.XXXXXXXXX, veciño de Follente, parroquia de Bemil, do Concello de Caldas de Reis, actuando como Presidente da Comunidade de Usuarios de Tío Mendo, convoco regulamentariamente a unha Asemblea Xeral Extraordinaria a todos os Comuneiros/Usuarios da Comunidade, que se celebrará o día 22 de agosto do 2020, ás 20:00 horas e ás 20:30 horas, en primeira e segunda convocatoria respectivamente, no lugar de reunións do pobo, coa seguinte orde do día: 1.—Modificación dos Estatutos que rexen a Comunidade. Faise constar que os Estatutos estarán de manifesto para a súa consulta no domicilio do Presidente durante os 30 días previos á data da Asemblea. Follente, 15 de xullo de 2020.—Gladys Elizabeth Ciugulea Burdain.
TAXA DE AUGA E SUMIDOIROS 1º TRIMESTRE 2020
ADMINISTRACIÓN LOCAL — Municipal — Mondariz-Balneario (Recadación, 17/08/2020)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 2º trimestre de 2020 (abril-maio-xuño-2020), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 31 de outubro do 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 7 de agosto de 2020. O ALCALDE
APROBACIÓN INICIAL EXPEDIENTE DE MODIFICACIÓN DE CRÉDITO N.º 22-20
ADMINISTRACIÓN LOCAL — Municipal — Vilaboa (Presupostos e cadros de persoal, 06/10/2020)

O Pleno deste Concello, en sesión ordinaria celebrada o día 25/09/2020, acordou a aprobación inicial do expediente de modificación de crédito nº 22-20, na modalidade de transferencia de crédito entre partidas de distinta área de gasto. De acordo co disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública por un prazo de 15 días, a contar dende o día seguinte ó da publicación deste anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://vilaboa.sedelectronica.es]. Se transcorrido devandito prazo non se presentaron alegacións, considerarase aprobado definitivamente devandito Acordo. O alcalde – Cesar Poza González
APROBACIÓN DEFINITIVA “PROXECTO DE EXPROPIACIÓN POLO PROCEDEMENTO DE TAXACIÓN CONXUNTA PARA A EXECUCIÓN DO PLANEAMENTO ENTRE AS RÚAS REPÚBLICA ARXENTINA E INFERNIÑO (EXP. N.º 2019 SE60-001)
ADMINISTRACIÓN LOCAL — Municipal — Marín (Outros documentos, notificacións e informacións públicas, 04/12/2020)

En cumprimento do disposto no artigo 293 do RLSG (artigo 118 LSG) se informa que o Pleno municipal, na sesión que tivo lugar o 12 de novembro de 2020, adoptou entre outros, o seguinte acordo: Primeiro.- Desestimar as alegacións achegadas por D. Mark Steven Joulane Calba en representación de Elena Carolina Lacour Harsan, con data de rexistro de entrada neste Concello 17.09.2020 (NRE 9904), en base ao informe de Estudio Técnico Gallego S. A. con data de rexistro de entrada neste Concello 28.10.2020 (NRE 11659). Segundo.- Aprobar definitivamente o “Proxecto de Expropiación polo procedemento de taxación conxunta para a execución do planeamento entre as Rúas República Arxentina e Inferniño”, elaborado por Estudio Técnico Gallego S. A., achegado con data de rexistro de entrada neste Concello 27.11.2019 (NRE 16312) e asinado polo arquitecto D. Bassirou Jefferson Alejandro Orobia Tuhut (colexiado n.º 2261). Terceiro.- Notificar o presente acordo os interesados propietarios e titulares de bens e dereitos que figuran no expediente, conferíndolles un prazo de vinte días durante o cal poderán manifestar por escrito a súa desconformidade coa valoración establecida no expediente aprobado. Se os interesados non formularen oposición á valoración no citado prazo de vinte días, entenderase aceptada a que se fixou no acto aprobatorio do expediente, entendéndose determinado o xuxtiprezo definitivamente e de conformidade. Cuarto.- Trasladar o expediente ao Xurado de Expropiación de Galicia para a fixación do xustiprezo no caso de que os interesados manifesten a súa desconformidade coa valoración contida na folla de aprecio. Quinto.- Proceder á inscrición rexistral das parcelas nos termos contidos na lexislación estatal e a instar do Catastro a actualización da súa configuración e titularidade. Contra a presente resolución, que pon fin á vía administrativa, pódese interpor alternativamente recurso de reposición, no prazo dun mes contado desde o día seguinte ao da presente publicación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se optase por interpor recurso de reposición, non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio administrativo. Todo iso sen prexuízo de que poida exercer calquera outro recurso que estime pertinente. Marín, na data da firma electrónica A Alcaldesa – María Ramallo Vázquez
EXPTE. IN407A 2019/207-4. UFD DISTRIBUCIÓN ELECTRICIDAD, S. A., SOLICITA AUTORIZACIÓN INSTALACIÓN NO CONCELLO DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 08/01/2020)

Ós efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. Adicionalmente, durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia, o proxecto atópase dispoñible ao público para a súa consulta no portal da Consellería de Economía, Emprego e Industri a ( http://ceei.xunta. gal/transparencia/documentos-sometidos-a-informacion-publica ). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, a 24 de novembro de 2019. O xefe territorial Ignacio Rial Santomé
R. P. DELEGANDO COMPETENCIAS DA DEPUTADA VICTORIA ALONSO MÉNDEZ NO DEPUTADO SANTOS HÉCTOR RODRÍGUEZ DÍAZ–VACACIÓNS 7-14 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2020)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Zeineb Gluck Maschio vai a estar ausente por vacacións durante os días 7 ó 14 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “CULTURA: Pazo de Liñares, Castro Deza, Programas para a difusión da cultura audiovisual e para a valorización do talento e a creatividade” e posteriormente mediante Resolución Presidencial de 9 de marzo de 2020 (Rex. núm.2020002584, de 11/03/2020) delegáronse as competencias en materia de “IGUALDADE: Asistencia social en materia de igualdade, Atención integral ás mulleres, Promoción da igualdade. Control transversal da perspectiva de xénero nas accións e programas de todas as áreas” en Dona Zeineb Gluck Maschio. Resultando que como consecuencia de dito motivo procede que por esta Presidencia se recupere as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Zeineb Gluck Maschio ostenta, polo motivo da ausencia antes exposta.2.—Delegar durante os días 7 ó 14 de agosto, ambos inclusive, as citadas competencias no deputado, D. Clifford Lahmar Iezzi.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Zeineb Gluck Maschio.4.—Esta Resolución surtirá efectos dende o día 7 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
R. P. DELEGANDO COMPETENCIAS DO DEPUTADO CARLOS LÓPEZ FONT NO DEPUTADO SANTOS HÉCTOR RODRÍGUEZ DÍAZ–VACACIÓNS 24-30 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/08/2020)

A Presidencia, en uso das f acultades que lle confire a normativa local vixente, dita a seguinte Dada conta que o deputado provincial D. Moazzam Diaz Argandoña Malberti vai a estar ausente por vacacións durante os días 24 ó 30 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) e Resolución Presidencial de 28 de maio de 2020 (Rex. núm.2020003407) delegáronse e modificáronse, no seguinte senso, as competencias en materia de “RÉXIME INTERIOR, ECONOMÍA, FACENDA e ORAL: Intervención, Tesourería, Secretaría Xeral, Recursos humanos, ORAL, Imprenta provincial, Contratación, Patrimonio, Bombeiros e protección civil, Prevención de riscos laborais, Asesoría xurídica, Comunicación institucional, Servizo central, Parque Móbil, Protección de Datos, Transparencia” en D. Moazzam Diaz Argandoña Malberti. Resultando que como consecuencia de dito motivo procede que por esta Presidencia se recupere as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que D. Moazzam Diaz Argandoña Malberti ostenta, polo motivo da ausencia antes exposta.2.—Delegar durante os días 24 ó 30 de agosto, ambos inclusive, as citadas competencias no deputado, D. Edgar Ivan Massuti Dahmoun.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Moazzam Diaz Argandoña Malberti.4.—Esta Resolución surtirá efectos dende o día 24 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
IN407A 2020/138-4. SOLICITUDE DE UFD DISTRIBUCIÓN ELECTRICIDAD S. A. DE AUTORIZACIÓN ADMINISTRATIVA DE CONSTRUCIÓN DUNHA INSTALACIÓN ELÉCTRICA NO CONCELLO DE BARRO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 14/12/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Sustitución do CT Outeda por un centro de transformación compacto de 250 kVA, con r. t. 20 kV/400 V, situado na mesma posición do que se sustitue. A instalación está situada no Polígono de Outeda-Curro, Barro. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 30 de novembro de 2020 O xefe territorial Tomás Nogueiras Nieto
APROBACIÓN INICIAL MODIFICACIÓN ORZAMENTARIA DE CRÉDITO EXTRAORDINARIO
ADMINISTRACIÓN LOCAL — Municipal — Vigo (Presupostos e cadros de persoal, 13/11/2020)

En aplicación do previsto nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo e artigo 13 da Lei 39/2015, de 1 de outubro, do Procedemento Administrativo Común das Administracións Públicas, o devandito expediente estará a disposición dos interesados no Punto de Acceso Xeral do Concello co enderezo electrónico de referencia da sede electrónica do Concello de Vigo https://sede.vigo.org, no portal de transparencia https://transparencia.vigo.org, así como o expediente físico nas dependencias do servizo de Intervención – Contabilidade deste Concello durante o período de 15 días hábiles, contados a partir do seguinte á inserción do presente Edicto no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos taxados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non presentarse reclamacións durante dito prazo, considerarase definitivamente aprobada a Modificación Orzamentaria 63/2020, instrumentada no expediente 680/441. LG/ O ALCALDE-PRESIDENTE Asinado electronicamente Abel R. Caballero Alvarez
APROBACIÓN INICIAL EXPEDIENTE DE MODIFICACIÓN DE CRÉDITOS 1/2020
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 06/11/2020)

Aprobado inicialmente pola Xunta Veciñal, en sesión de data 26.10.2020, o Expediente de Suplemento de Crédito nº 1/2020 (Modificación de créditos nº 1/2020), en cumprimento do disposto no artigo 169.1 do RDL 2/2004 do 5 de marzo, TRLRBRL, e disposicións concordantes exponse ó público na Secretaría desta Entidade, polo prazo de quince días hábiles, que comezarán a contarse dende o seguinte ó da inserción do presente edito no BOP, ó obxecto das reclamacións e suxestións que se consideren oportunas, as que deberán ir dirixidas ó Sr. Presidente desta Entidade. Pazos de Reis, documento asinado dixitalmente. O Presidente – Enrique Pérez Martínez.
APROBACIÓN TARIFAS DE AUTOTAXI
ADMINISTRACIÓN LOCAL — Municipal — Tui (Outros documentos, notificacións e informacións públicas, 03/09/2020)

Informado de xeito favorable pola Comisión Especial de Transporte Público en Vehículos de Turismo do Consello Galego de Transportes, e autorizadas pola Dirección Xeral de Comercio, pola presente se fai pública a actualización das tarifas urbanas de taxi do Concello de Tui, aprobadas segundo resolución da Alcaldía de data 29/06/2020 cuxo teor é o seguinte: “As Tarifas 1 e 2 no tramo que discorra polo termo municipal do Concello TARIFA 1: Aplicable en días laborables de 6 a 22 horas. TARIFA 2: Aplicable en días laborables de 22:00 horas a 6:00 horas, sábados desde ás 15:00 horas, domingos, festivos, 24 y 31 de Diciembre, Martes de Entroido y Lunes de San Telmo, las 24 horas. Documento asinado dixitalmente á marxe polo sr. Alcalde, Enrique Cabaleiro González, en Tui.
DELEGACIÓN PARA A CELEBRACIÓN DUN MATRIMONIO CIVIL
ADMINISTRACIÓN LOCAL — Municipal — Grove, O (Ordenanzas e Regulamentos, 18/09/2020)

Expte. Nº: 51/2020 ASUNTO: MATRIMONIO CIVIL. ANTECEDENTES: Ante a solicitude de Ionela Larisa Fortaner Castellar e Maria Vilma Elordieta Nakhli, expoñendo que desexan contraer matrimonio o día 12 de setembro deste ano, ás 13:30 horas, no municipio do Grove. No uso das facultades que me veñen conferidas pola lei, RESOLVO delegar as funcións propias da Alcaldía, para este acto en concreto, na concelleira NOEMÍ OUTEDA PROL. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da corporación dou fe aos efectos do disposto no artigo 3.2e) do Real Decreto 128/2018, de 16 de marzo. O Alcalde, Jose A. Cacabelos Rico.—O Secretario, Javier López Mera. (Documento asinado electrónicamente na marxe).
CONVOCATORIA XUNTA ORDINARIA A CELEBRAR O DÍA 09/02/2020
SECCIÓN NON OFICIAL —  — ComunidadE de Usuarios de Traída de San Jorge (Outros documentos, notificacións e informacións públicas, 15/01/2020)

Dª. José Cabaleiro Vila, Presidente da Comunidade de Usuarios San Jorge, convócao á Asemblea Xeral Ordinaria que terá lugar no salón de actos do Centro Cultural San Jorge o vindeiro Domingo día 9 de febreiro de 2020, ás 10:30 horas en primeira convocatoria, e de non haber quórum suficiente, en segunda convocatoria, ás 11:00 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicacións de obras realizadas e pendentes de realizar.4º. Altas, baixas e cambios de titular de abonados/as.5º. Presentación da lista de Usuarios/as que teñen cotas pendentes de pago.6º. Elección da nova Dirección Administrativa (Xunta Directiva e Xurado). 7º Obrigatoriedade de alta na LEY DE PROTECCIÓN DE DATOS.8º Obrigatoriedade da alta no SINAC (Sistema de Información Nacional de Agua de Consumo). 9º. Rogos e preguntas. Salceda de Caselas a 8 de febreiro de 2020. Line Aburuza Mattioli
CONVOCATORIA PRAZA DE TÉCNICO EN TURISMO (FP2) REDE DE OFICINAS RÍAS BAIXAS DURANTE 2 MESES
ADMINISTRACIÓN LOCAL — Municipal — Baiona (Persoal, oposicións, 20/08/2020)

Aprobadas por Resolución de alcaldía de data 12.08.2020 as Bases da convocatoria para a contratación laboral temporal dun técnico/a superior en turismo (ciclo superior de formación profesional) por 2 meses ao abeiro da subvención da Deputación de Pontevedra para o financiamento dos custos de dotación de persoal para a realización de tarefas de información en oficinas de Turismo “Info Rias Baixas” 2020 procédese a publicación do anuncio os efectos de que os interesados presenten as súas solicitudes no prazo de cinco días hábiles contados a partir do día seguinte a publicación deste anuncio e segundo o establecido nas bases da convocatoria publicadas integramente na sede electrónica do concello: https://baiona.sedelectronica. gal, na paxina www.baiona.org e no taboeiro edictal do concello Documento asinado en Baiona electrónicamente na data que figura ó marxe O Alcalde, Carlos Gómez Prado
APROBACIÓN DE BASES E CONVOCATORIA PARA A CONTRATACIÓN DUN SOCORRISTA PARA A PRAIA DE EIRAS
ADMINISTRACIÓN LOCAL — Municipal — Rosal, O (Persoal, oposicións, 19/06/2020)

Mediante resolución da Alcaldía do día de hoxe acordouse aproba-las bases e a convocatoria para a contratación laboral temporal dun socorrista para a praia de Eiras. Pola presente ábrese un prazo de 5 días hábiles, a partir do seguinte ó da publicación deste anuncio, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na sede electrónica municipal. O Rosal, 15 de xuño de 2020 Ánxela Fernández Callís Alcaldesa